[{"text_idx": "#000003", "text": "Yn Awen, ein pwrpas yn syml yw \u2018gwneud bywydau pobl yn well\u2019, ac mae hynny\u2019n wir am ein pobl p\u2019un a ydych yn dangos rhywun i\u2019w sedd theatr, yn arwain grw\u0302p crefft yn un o\u2019n llyfrgelloedd neu\u2019n gweithio ar ein cyfrifon yn ein swyddfa, rydym am ddarparu gwasanaeth rhagorol i'n cwsmeriaid tra'n addo ro\u0302l bleserus a gwerth chweil i chi."}, {"text_idx": "#000004", "text": "Byddwn yn gwneud hyn drwy gefnogi a datblygu ein pobl a llunio diwylliant o greadigrwydd, grymuso a gwelliant parhaus sy\u2019n galluogi ein timau i gyflawni eu potensial, bod yn hapus a rhoi o\u2019u gorau yn y gwaith."}, {"text_idx": "#000006", "text": "Arweinydd Hyderus o ran Anabledd"}, {"text_idx": "#000008", "text": "Felly, rydym yn croesawu pob cais waeth beth fo'u rhyw, tarddiad ethnig, crefydd, credo, cyfeiriadedd rhywiol, oedran neu anabledd. Rydym yn ystyried ein hunain yn gyflogwr teulu-gyfeillgar ac yn cynnig patrymau gweithio hyblyg amrywiol."}, {"text_idx": "#000009", "text": "Rydym wedi ymrwymo i gyfweld pob ymgeisydd anabl sy'n bodloni'r meini prawf hanfodol ar gyfer y swydd. Yn ogystal, byddwn yn gwneud addasiadau rhesymol ac yn gwneud ein proses yn hygyrch i ymgeiswyr anabl. Mae'r rhain yn ymrwymiadau y mae Awen wedi ymrwymo iddynt o dan y Cynllun Hyderus o ran Anabledd."}, {"text_idx": "#000010", "text": "Mae bron i 200 o bobl yn gweithio ar draws Awen.Dyma rai o'u hanesion."}, {"text_idx": "#000011", "text": "Ymunais a\u0302 Llyfrgelloedd Awen yn 2015 a dechreuais drwy weithio yn Llyfrgell Pen-y-bont ar Ogwr am 3 blynedd. Rydw i wir yn mwynhau gweithio gyda'n cwsmeriaid o fabanod bach hyd at y cenedlaethau hy\u0302n."}, {"text_idx": "#000012", "text": "Yn ddiweddar cefais fy mhenodi\u2019n Swyddog Ymgysylltu a\u0302 Llyfrgelloedd, sy\u2019n golygu mynd a\u0302 gwasanaethau llyfrgell allan i\u2019n cymunedau yn ogystal a\u0302 nodi a threfnu cyfleoedd newydd, i annog cyfranogiad a sicrhau bod pobl yn elwa o\u2019n cyfleusterau a\u2019n rhaglen o ddigwyddiadau."}, {"text_idx": "#000013", "text": "Rwy'n mwynhau'r swydd yn fawr gan fy mod yn dod i weithio gyda llawer o wahanol bobl yn ddyddiol ac rwy'n angerddol am hyrwyddo'r hyn y mae'r llyfrgelloedd yn ei wneud."}, {"text_idx": "#000014", "text": "Mae gweithio gyda holl staff hyfryd Awen a'r gymuned fel ei gilydd yn rhoi boddhad mawr."}, {"text_idx": "#000015", "text": "Dysgais am Awen am y tro cyntaf pan oeddwn yn bwriadu symud yn o\u0302l i'm tref enedigol, sef Pen-y-bont ar Ogwr, yn dilyn cyfnod hir fel asiant bwcio yn Llundain. Roedd yn teimlo fel gwireddu breuddwyd gan fy mod bob amser wedi bod eisiau defnyddio fy sgiliau rheoli digwyddiadau ac angerdd am gelfyddydau cymunedol yn o\u0302l yn fy nhref enedigol a cheisio gwneud newid gwirioneddol ym Mhen-y-bont ar Ogwr."}, {"text_idx": "#000017", "text": "Rydw i wedi bod gydag Awen ers ei sefydlu yn 2015 pan gymerodd drosodd reolaeth Pafiliwn y Grand a lleoliadau amrywiol eraill gan Gyngor Bwrdeistref Sirol Pen-y-bont ar Ogwr. Roedd fy hyfforddiant cychwynnol a gyrfa mewn systemau TGCh a datblygu meddalwedd/cronfa ddata ar gyfer y sectorau diwydiannol a chyfreithiol. Arweiniodd cyfle ar hap at \u201chobi\u201d yn gweithio yn nhi\u0302m technegol Pafiliwn y Grand. Mae\u2019r hen ddywediad yn dweud na ddylech chi byth grafu cosi... wel fe wnes i, a buan iawn y daeth yr hobi yn ddifrifol. Ychydig flynyddoedd yn ddiweddarach cafodd yr yrfa TGCh ei rhoi ar ia\u0302 wrth i mi symud ymlaen i rolau Rheolwr Cynorthwyol ac yna Rheolwr Cyffredinol."}, {"text_idx": "#000019", "text": "Mae'n dipyn o ystrydeb, ond does dim dau ddiwrnod yr un peth i mi yn Awen. Un diwrnod, efallai y byddaf yn dylunio segment rhwydwaith newydd er mwyn cefnogi system E-POS neu system ffo\u0302n VoIP, a'r diwrnod wedyn efallai y byddaf yn ben i lawr yn adolygu lluniadau technegol a manylebau a gynhyrchwyd gan ein penseiri. Rwy\u2019n mwynhau\u2019r amrywiaeth a\u2019r her o allu cymhwyso fy ngwybodaeth dechnegol a\u2019m sgiliau er mwyn helpu i hyrwyddo nodau a phwrpas Awen."}, {"text_idx": "#000020", "text": "Ymunais a\u0302\u2019r ti\u0302m ym Mharc Gwledig Bryngarw am y tro cyntaf fel Ceidwad Tymhorol yn 2014 a nawr, 5 mlynedd yn ddiweddarach, rwyf wedi symud ymlaen i swydd amser llawn fel Swyddog Addysg a Datblygu."}, {"text_idx": "#000021", "text": "Mae fy ro\u0302l yn y Parc yn amrywiol iawn a gall amrywio o reoli cynefinoedd yn ymarferol, monitro bywyd gwyllt a gweithio gyda gwirfoddolwyr, i ymgysylltu a\u0302\u2019r cyhoedd, datblygu prosiectau, a threfnu ac arwain digwyddiadau, yn ogystal a\u0302 darparu addysg amgylcheddol i ysgolion a grwpiau \u2013 dim dau ddiwrnod. yr un peth!"}, {"text_idx": "#000022", "text": "Tra\u2019n gweithio i Awen, rydw i wedi cael y gefnogaeth roedd ei hangen arnaf i dyfu\u2019n broffesiynol ac rwy\u2019n gallu bod yn greadigol yn fy ro\u0302l, gan archwilio syniadau newydd a gweithio tuag at wneud y Parc yn amgylchedd gwell er budd y bywyd gwyllt a\u2019r gymuned leol."}]